泰米尔人

泰米尔人（泰米尔文: தமிழர்)，是南亚次大陆上一只重要个大型族群。伊拉使用泰米尔语，主要住拉印度半岛东南部地区，即乃朝印度个泰米尔纳德邦、安得拉邦搭喀拉拉邦。在拉海外，泰米尔人也是印度顶相信移民东南亚个族群，在拉斯里兰卡个东部搭北部地区、马来西亚、新加坡，侪有交关分布。

 历史 
从公元前 4 世纪开始，印度半岛东海岸个市化搭商业活动，让泰米尔地区出现四只比较大个国家 Cheras、Cholas、Pandyas 和 Pallavas，伊拉长期为仔争夺统治地位相打相争。9世纪之后，朱罗帝国崛起，成为仔孟加拉湾顶大个海上帝国；13世纪之后，老早朱罗帝国个藩属国潘迪亚崛起，拿朱罗灭脱，代替仔伊个地位。17世纪之后，潘迪亚衰落，泰米尔分成功交关小邦国，后手来畀纳入英属印度里向哉。

 文化影响力 
泰米尔商人集团从2千年之前开始，就一直望东南亚地区进行商业活动，成为印度文化朝印支半岛搭仔马来群岛传播个主要中介。泰米尔语是东南亚地区顶有影响力个印度次大陆语言，在拉马来西亚搭仔新加坡有得官方地位。

 人口分布 
泰米尔人占印度人口个 5.9%，斯里兰卡人口个 15%，马来西亚总人口个 7%，毛里求斯总人口个 6%，新加坡总人口个5%。

 宗教 
大部分泰米尔侪信印度教，少部分信伊斯兰教、基督教。

Category:印度人
Category:印度个民族
Category:南亚